גרסת הקונברטיבל החדשה של המיני JCW מציעה מנוע טורבו בנפח 2.0 ליטרים עם 231 כוחות סוס ועל פי דיווח שקיבלנו עכשיו, היא תגיע לארץ בחודש יוני הקרוב.
רק אתמול הבאנו לכם את חשיפתו של הדגם עם כל נתוני יחידת ההינע שלו. כעת, אנו שמחים לבשר לכם כי ב.מ.וו ישראל מתכוונת לייבא את הדגם לארץ כאשר צפי ההגעה ותחילת שיווקו מתוכננים לאזור יוני הקרוב. דרך מצוינת לפתוח את עונת הרחצה הארצי-ישראלית.
רק לצורך התזכור, למקרה שחלקכם פספס את הכתבה על המיני JCW, מדובר בגרסה ייחודית של מיני, בעלת גג נפתח. הגרסה נקראת מיני John Cooper Works (JCW) ולה שתי תצורות מרכב, קופה וקבריולט- גג נפתח. גרסת הקופה של הדגם נחשפה לראשונה לפני כשנה ובימים האחרונים, הגדילה מיני, עמלה וחשפה את הגרסה קצוצת הגג של הדגם.
בדגם מותקן גג אריג שנפתח ונסגר חשמלית תוך 18 שניות שמאפשר ומאפשר זאת גם בנסיעות במהירות של עד 30 קמ"ש. תחת מכסה המנוע של המיני JCW מותקן מנוע טורבו עוצמתי בנפח 2.0 ליטרים המחלץ הספק מרבי של 231 כוחות סוס ב- 5,200 סל"ד ומומנט מרבי של 32.6 קג"מ במתקבל המלואו בטווח שבי 1,250-4,000 סל"ד, המספקים לדגם האוטומטי האצה ממצב עמידה ל- 100 קמ"ש תוך 6.5 שניות עם מהירות מרבית של 240 קמ"ש וצריכת דלק של 15.4 ק"מ לליטר בנזין, ולדגם הידני 6.6 שניות עם מהירות מרבית של 242 קמ"ש וצריכת דלק חסכונית של 16.9 ק"מ לליטר.
מידותיו של הדגם עומדים על אורך של 387.4 ס"מ, רוחב של 172.7 ס"מ, גובה של 141.5 ס"מ ובסיס גלגלים העומד על 249.5 ס"מ. מבחינת העיצוב בחיצוני, גם בגרסה הפתוחה של ה- JCW, כמו בגרסה הסגורה, נמצא מורכב שהונמך, מושבי ספורט חובקים, בלמי 'Brembo' ייחודיים שפותחו לדגם וכיול ספורטיבי למערכת ההיגוי ומערכת המתלים. הרכב מעניק לנוהג בו בורר מצב נהיגה המשנה את תגובת המנוע, מערכת ההיגוי, תיבת ההילוכים ואת מערכת הבולמים האדפטיביים המוצעים כאופציה לתוספת.
לצערנו, עדיין לא נמסר תג המחיר של הרכב אך אנחנו סבורים כי מחירה יהיה גבוה יותר מזה של גרסת הקופה- 257,000 שקלים.